জামিনের আবেদন খারিজ শতদ্রু দত্তের! বাড়ল জেল হেফাজতের সময়

ওয়েব ডেস্ক : গত ১৩ ডিসেম্বের ভারত সফরে এসেছিলেন কিংবদন্তী আর্জেন্তাইন ফুটবলার লিওনেল মেসি (lionel Messi)। কিন্তু যুবভারতী ক্রীড়াঙ্গনে (Vivekananda Yuva Bharati Krirangan) ভিআইপিরা ঘিরে রেখেছিলেন তাঁকে। আর প্রিয় ফুটবলারকে দেখতে না পেয়ে স্টেডিয়ামে তান্ডব চালিয়েছিলের দর্শকরা। সেই ঘটনার পরেই গ্রেফতার করা হয়েছিল আয়োজক শতদ্রু দত্ত-কে (Shatadru Dutta)। পুলিশি হেফাজত শেষ হওয়ার পর রবিবার তাঁকে তোলা হল বিধাননগর মহকুমা আদালতে। তবে এদিন তাঁর জামিনের আবেদন খারিজ করে দিল আদালত।

এদিন আদালতে প্রবেশ করার সময়ে শতদ্রুর ডান হাতে দেখা যায় গীতা। গম্ভীর মুখে তিনি এগিয়ে যান আদালতে। অন্যদিকে, তাঁর বিরুদ্ধে রয়েছে একাধিক অভিযোগ। এদিন সরকারি আইনজীবীদের তরফে জানানো হয়, শতদ্রু প্রভাবশালী হওয়ার কারণে তাঁকে জামিন দেওয়া উচিত নয়। তার পরেই আদালতের তরফে শতদ্রুর (Shatadru Dutta) জামিন খারিজ করে দেওয়া হয়।

আরও খবর : সাতসকালে মেট্রো বিভ্রাট! দমবন্ধ অবস্থায় কোচবন্দি শতাধিক যাত্রী

জানা গিয়েছে, শতদ্রুর বিরুদ্ধে একাধিক অভিযোগ এনেছেন সরকারি আইজীবীরা। তাঁরা অভিযোগ করেছেন, সরকারি অনুমতি না নিয়ে খাদ্য ও পানীয় সরবরাহকারীদের সঙ্গে চুক্তি করেছিলেন শতদ্রু। সঙ্গে তাঁর বিরুদ্ধে ২৩ কোটি টাকার দুর্নীতির অভিযোগ আনা হয়েছে। এদিন তাঁর জামিন খারিজের পাশাপাশি তাঁকে ৯ জানুয়ারি পর্যন্ত জেল হেফাজতের নির্দেশ দেওয়া হয়েছে আদালতের তরফে।

উল্লেখ্য, গত ১৩ ডিসেম্বর বিশৃঙ্খার পরেই বিমানমন্দর থেকে মূল আয়োজক শতদ্রুকে (Shatadru Dutta) গ্রেফতার করা হয়েছিল। এর পর তাঁকে ১৪ দিনের পুলিশি হেফাজতে পাঠানো হয়েছিল। এর পাশাপাশি শতদ্রুর রিষড়ার বাড়িতে তল্লাশি চালিয়েছিল বিধাননগর থানার পুলিশ। এর পর শতদ্রুর নানা লেনদেনের বিষয়ও খতিয়ে দেখেন বিশেষ তদন্তকারী দলের আধিকারিকরা। বাজেয়াপ্ত করা হয়েছিল তাঁর ২২ কোটি টাকার সম্পত্তিও। এর পরেই পুলিশি মেয়াদ শেষ হওয়ার পর অভিযুক্তকে রবিবার আদালতে তোলা হয়েছিল। সেখানে তাঁর জামিনের আবেদন খারিজ করে দেন বিচারকরা।